text: Mistænkt brandstifter fængslet 
  30 april 2018 kl. 11.45
  32-årig erkender, at han satte ild til lager.
  
  Mandag formiddag fængslede retten i Kolding en 32-årig polsk mand i fire uger. Han er sigtet for at have antændt den brand, som søndag ramte en lagerhal på virksomheden Centrum Pæle i Vejle.
  Ingen mennesker kom noget til, men branden anrettede en del skade på bygning og materiel.
  Syd- og Sønderjyllands Politi anholdt manden allerede søndag, og i grundlovsforhøret mandag erkendte han, at han havde påsat branden. Det er uklart, hvorfor han gjorde det.
  Ifølge anklagefuldmægtig Anja Langeland fra Sydøstjyllands Politi har manden ingen relationer til virksomheden.
  
  